Document ID: 32010D0646

Title and Content:
ΑΠΌΦΑΣΗ ΤΗΣ ΕΠΙΤΡΟΠΉΣ της 26ης Οκτωβρίου 2010 για την παράταση της περιόδου ισχύος της απόφασης 2002/499/ΕΚ όσον αφορά τα φυτά Chamaecyparis Spach, Juniperus L. και Pinus L., καταγωγής Δημοκρατίας της Κορέας, των οποίων η ανάπτυξη έχει ανασταλεί με φυσικό ή τεχνητό τρόπο [κοινοποιηθείσα υπό τον αριθμό Ε(2010) 7281] (2010/646/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, την οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), και ιδίως το άρθρο 15 παράγραφος 1, Εκτιμώντας τα ακόλουθα: (1) Η απόφαση 2002/499/ΕΚ της Επιτροπής, της 26ης Ιουνίου 2002, που επιτρέπει παρεκκλίσεις από ορισμένες διατάξεις της οδηγίας 2000/29/ΕΚ του Συμβουλίου όσον αφορά τα φυτά Chamaecyparis Spach, Juniperus L. και Pinus L., καταγωγής Δημοκρατίας της Κορέας των οποίων έχει ανασταλεί η ανάπτυξη με φυσικό ή τεχνητό τρόπο (2), εξουσιοδοτεί τα κράτη μέλη να χορηγούν παρεκκλίσεις από το άρθρο 4 παράγραφος 1 της οδηγίας 2000/29/ΕΚ όσον αφορά τα φυτά Chamaecyparis Spach, Juniperus L. και Pinus L., εκτός από τους καρπούς και τους σπόρους προς σπορά, καταγωγής Δημοκρατίας της Κορέας, των οποίων έχει ανασταλεί η ανάπτυξη με φυσικό ή τεχνητό τρόπο, για περιορισμένες περιόδους και υπό ειδικές προϋποθέσεις. (2) Οι παρεκκλίσεις που χορηγήθηκαν με την απόφαση 2002/499/ΕΚ ήταν χρονικά περιορισμένες και οι ημερομηνίες που προβλέπονταν στην απόφαση αυτή παρατάθηκαν με τις αποφάσεις της Επιτροπής 2005/775/ΕΚ (3) και 2007/432/ΕΚ (4). (3) Εφόσον εξακολουθούν να ισχύουν οι περιστάσεις που δικαιολογούν την έγκριση παρεκκλίσεων και δεν υπάρχουν νέα στοιχεία που να παρέχουν λόγους αναθεώρησης των ειδικών προϋποθέσεων, η έγκριση παρεκκλίσεων θα πρέπει να παραταθεί. Επιπλέον, αποκομίστηκε πείρα από τα στοιχεία που συνέλεξαν τα κράτη μέλη σύμφωνα με το άρθρο 2 της απόφασης 2002/499/ΕΚ, καθώς και από τις επαφές με τη Δημοκρατία της Κορέας. Ακόμη, θεσπίστηκαν κατάλληλοι μηχανισμοί με την προαναφερόμενη απόφαση, ώστε να παρακολουθείται η τήρηση των όρων εφαρμογής των παρεκκλίσεων. Επομένως, είναι σκόπιμο να παραταθεί η ισχύς των παρεκκλίσεων που χορηγήθηκαν με την προαναφερόμενη απόφαση για περίοδο μεγαλύτερη από εκείνη που προβλεπόταν σε προηγούμενες αποφάσεις, συγκεκριμένα έως τις 31 Δεκεμβρίου 2020. (4) Ωστόσο, για φυτοϋγειονομικούς λόγους, η εισαγωγή φυτών Juniperus L., καταγωγής Δημοκρατίας της Κορέας, των οποίων έχει ανασταλεί η ανάπτυξη με φυσικό ή τεχνητό τρόπο, θα πρέπει να πραγματοποιείται μόνο σε μια συγκεκριμένη περίοδο κάθε χρόνο έως τις 31 Δεκεμβρίου 2020. (5) Συνεπώς, η απόφαση 2002/499/ΕΚ πρέπει να τροποποιηθεί αναλόγως. (6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η απόφαση 2002/499/ΕΚ τροποποιείται ως εξής: 1) Στο πρώτο και στο δεύτερο εδάφιο του άρθρου 2, η φράση «την 1η Αυγούστου κάθε έτους από το 2005 έως το 2010» αντικαθίσταται από τη φράση «την 1η Αυγούστου κάθε έτους». 2) Ο πίνακας του άρθρου 4 αντικαθίσταται από τον ακόλουθο πίνακα: «Φυτά Περίοδος Chamaecyparis 1.1.2011 - 31.12.2020 Juniperus 1.11. έως 31.3. κάθε έτους έως τις 31.12.2020 Pinus 1.1.2011 - 31.12.2020». Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 26 Οκτωβρίου 2010.

Classification Labels:
986
703
36

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ"}

EuroVoc IDs (Original): 2442
2723
4412
956
3584
2106
525
614
6205
11

EuroVoc IDs (Expanded): 2442
2723
4412
956
3584
2106
525
614
6205
11

Dataset Source: meu

Split: dev